CELEX: 32007R0568
Language: mt
Date: 2007-05-24
Title: Regolament tal-Kummissjoni (KE) Nru 568/2007 ta’ l- 24 ta’ Mejju 2007 li jemenda r-Regolament (KE) Nru 996/97 dwar il-ftuħ u l-amministrazzjoni tal-kwota ta' tariffa ta' l-importazzjoni għal falda rqiqa ffriżata ta' annimali bovini li jaqgħu taħt il-kodiċi NM 02062991

25.5.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 133/15
               
            REGOLAMENT TAL-KUMMISSJONI (KE) Nru 568/2007
      ta’ l-24 ta’ Mejju 2007
      li jemenda r-Regolament (KE) Nru 996/97 dwar il-ftuħ u l-amministrazzjoni tal-kwota ta' tariffa ta' l-importazzjoni għal falda rqiqa ffriżata ta' annimali bovini li jaqgħu taħt il-kodiċi NM 0206 29 91
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni komuni tas-suq taċ-ċanga u l-vitella (1), u b'mod partikolari l-ewwel subparagrafu ta' l-Artikolu 32(1) tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 996/97 (2) dwar il-ftuħ u l-amministrazzjoni tal-kwota ta' tariffa ta' importazzjoni għal falda rqiqa ffriżata ta' annimali bovini li jaqgħu taħt il-kodiċi NM 0206 29 91
               
            
                  (2)
               
               
                  Ir-Regolament tal-Kummissjoni (KE) Nru 1301/2006 tal-31 ta' Awwissu 2006 li jistabbilixxi r-regoli komuni għall-amministrazzjoni tal-kwoti tariffarji għall-importazzjoni ta' prodotti agrikoli ġestiti permezz ta' sistema ta' liċenzji ta' l-importazzjoni (3) japplika għal-liċenzji ta' l-importazzjoni għall-perjodi tal-kwota tariffarja ta' l-importazzjoni li jibdew mill-1 ta' Jannar 2007.
               
            
                  (3)
               
               
                  Għall-kwantitajiet li joriġinaw minn u li jiġu mill-Arġentina, kif imsemmi fl-Artikolu 1(3)(a) tar-Regolament (KE) Nru 996/97, id-dispożizzjonijiet tal-Kapitolu III tar-Regolament (KE) Nru 1301/2006 għandu japplika, mill-1 ta' Lulju 2007, għal-liċenzji ta' l-importazzjoni maħruġa skond ir-Regolament (KE) Nru 996/97, mingħajr preġudizzju għall-kundizzjonijiet addizzjonali stipulati f'dak ir-Regolament.
               
            
                  (4)
               
               
                  Għall-kwantitajiet li joriġinaw minn u li jiġu minn pajjiżi terzi minbarra l-Arġentina, kif imsemmi fl-Artikolu 1(3)(b) tar-Regolament (KE) Nru 996/97, id-dispożizzjonijiet tar-Regolament (KE) Nru 1301/2006 dwar l-applikazzjonijiet ta' liċenzji għall-importazzjoni, l-istatus ta' l-applikanti u tal-ħruġ tal-liċenzji għandhom japplikaw. Il-Kapitoli I u II tar-Regolament (KE) Nru 1301/2006 għandhom għalhekk japplikaw għal-liċenzji ta' l-importazzjoni maħruġa f'konformità mar-Regolament Nru 996/97, mingħajr preġudizzju għall-kundizzjonijiet addizzjonali stabbiliti f'dak ir-Regolament.
               
            
                  (5)
               
               
                  Jeħtieġ li, kulfejn dan ikun adegwat, id-dispożizzjonijiet tar-Regolament (KE) Nru 996/97 jinġiebu f'konformità mar-Regolament (KE) Nru 1301/2006. Dak ir-Regolament, b'mod partikolari, jillimita l-perjodu tal-validità tal-liċenzji sa l-aħħar jum tal-perjodu tal-kwota tariffarja ta' l-importazzjoni.
               
            
                  (6)
               
               
                  Ir-Regolament (KE) Nru 996/97 għandu għalhekk jiġi emendat skond dan.
               
            
                  (7)
               
               
                  Il-miżuri previsti f'dan ir-Regolament huma skond l-opinjoni tal-Kumitat tal-Ġestjoni taċ-Ċanga u l-Vitella,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 996/97 huwa emendat kif ġej:
      
                  (1)
               
               
                  L-Artikolu 1 huwa emendat kif ġej:
                  
                              (a)
                           
                           
                              il-paragrafu 1 jinbidel b'dan li ġej:
                              “1.   Il-kwota Komunitarja ta' tariffa ta' l-importazzjoni għal falda rqiqa ffriżata ta' annimali bovini li jaqgħu taħt il-kodiċi NM 0206 29 91 hija hawnhekk miftuħa kull sena għal volum annwali ta' 1 500 tunnellati għall-perjodi mill-1 ta' Lulju sat-30 ta' Ġunju tas-sena ta' wara, minn hawn 'il quddiem ‘il-perjodu tal-kwota ta' tariffa ta' l-importazzjoni’.
                              In-numru ta' l-ordni tal-kwota għandu jkun 09.4020.”
                           
                        
                              (b)
                           
                           
                              għandu jiżdied il-paragrafu 6 li ġej:
                              “6.   Għall-kwantitajiet imsemmija fil-paragrafu 3(a) ta' dan l-Artikolu, għandhom japplikaw id-dispożizzjonijiet tar-Regolament (KE) Nru 1445/95, ir-Regolament tal-Kummissjoni (KE) Nru 1291/2000 (*) u l-Kapitolu III tar-Regolament tal-Kummissjoni (KE) 1301/2006 (**), għajr fejn dan ir-Regolament jipprovdi mod ieħor.
                              Għall-kwantitajiet imsemmija fil-paragrafu 3(b) ta' dan l-Artikolu, għandhom japplikaw id-dispożizzjonijiet tar-Regolamenti (KE) Nru 1445/95, (KE) Nru 1291/2000 u (KE) 1301/2006, għajr fejn dan ir-Regolament jipprovdi mod ieħor.
                              
                                 (*)  ĠU L 152, 24.6.2000, p. 1."
						
                              
                                 (**)  OJ L 238, 1.9.2006, p. 13.”"
						
                           
                        
            
                  (2)
               
               
                  L-Artikolu 2 huwa emendat kif ġej:
                  
                              (a)
                           
                           
                              il-paragrafu 1 huwa mħassar:
                           
                        
                              (b)
                           
                           
                              fil-paragrafu 2, il-punt (a) għandu jinbidel b'dan li ġej:
                              
                                          “(a)
                                       
                                       
                                          fis-sezzjoni 8, il-pajjiż ta' l-oriġini u, għall-importazzjoni tal-kwantitajiet imsemmija fl-Artikolu 1(3)(a), għandha tiġi mmarkata il-kaxxa ‘iva’;”
                                       
                                    
                        
                              (c)
                           
                           
                              it-3 paragrafu huwa mħassar.
                           
                        
            
                  (3)
               
               
                  Fl-Artikolu 5 (2), jitħassar it-tieni subparagrafu.
               
            
                  (4)
               
               
                  L-Artikolu 7 jinbidel b'dan li ġej:
                  “Artikolu 7
                  Sabiex jikkwalifika għall-arranġamenti ta' l-importazzjoni msemmija fl-Artikolu 1(3)(b), l-applikazzjoni tal-liċenzja mressqa mill-applikant tista' tirrelata sa massimu ta' 80 tunnellata.”
               
            
                  (5)
               
               
                  L-Artikolu 8 jinbidel b'dan li ġej:
                  “Artikolu 8
                  1.   L-applikazzjonijiet għal-liċenzji msemmija fl-Artikolu 7 jistgħu jitressqu biss matul l-ewwel għaxart ijiem ta' kull perjodu tal-kwota tariffarja ta' l-importazzjoni.
                  2.   Sa mhux aktar tard mill-16:00, ħin ta' Brussell, fis-seba' ġurnata ta' ħidma wara d-data ta' l-għeluq għat-tressiq ta' l-applikazzjonijiet, l-Istati Membri għandhom jinnotifikaw lill-Kummissjoni bil-kwantità totali għal kull pajjiż ta' l-oriġini koperta mill-applikazzjonijiet.
                  3.   Il-liċenzji ta' l-importazzjoni għandhom jinħarġu mis-seba' u mhux aktar tard mis-sittax-il ġurnata ta' ħidma wara l-aħħar tal-perjodu għan-notifiki msemmija fil-paragrafu 2.”
               
            
                  (6)
               
               
                  L-Artikolu 9 jitħassar.
               
            Artikolu 2
      Dan ir-Regolament għandu jidħol fis-seħħ l-għada tal-pubblikazzjoni tieghu fil-Ġurnal Ufficjali ta' l-Unjoni Ewropea.
      Għandu japplika mill-1 ta’ Lulju 2007.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 24 ta’ Mejju 2007.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 160, 26.6.1999, p. 21. Ir-Regolament kif emendat l-aħħar bir-Regolament (KE) Nru 1913/2005 (ĠU L 307, 25.11.2005, p. 2).
      
         (2)  ĠU L 144, 4.6.1997, p. 6. Ir-Regolament kif emendat l-aħħar bir-Regolament (KE) Nru 1965/2006 (ĠU L 408, 30.12.2006, p. 26).
      
         (3)  ĠU L 238, 1.9.2006, p. 13. Ir-Regolament kif emendat l-aħħar bir-Regolament (KE) Nru 289/2007 (ĠU L 78, 17.3.2007, p. 17).